Ziad Nassar er 19 år og kommer fra Tjørring IF. Han har skrevet under på en kontrakt til juni 2012. Mellem 2006 og 2010 spillede Ziad Nassar på FC Midtjyllands Fodboldakademi. Blokhus FC cheftræner Søren Kusk siger til klubbens hjemmeside: - Først og fremmest er Ziad velskolet i kraft af sin tidligere tilknytning til FC Midtjyllands akademi. Det vidner om kvalitet. Hos Ziad viser kvaliteten sig i form af hurtighed, et højt teknisk niveau og målfarlighed. Han er derfor en gennembrudsfarlig spiller, som tilmed kan spille flere forskellige offensive positioner, fremhæver cheftræneren om sin nye mand i blåt.

Opsummering:
2. divisionsholdet har forstærket sig med offensivspilleren Ziad Nassar.